stanford-oval/wikipedia huggingface dataset:
Stocksund

Stocksundin sijainti Tukholman läänissä.
Stocksund on entinen kauppala Danderydin kunnassa Keski-Ruotsissa. Se sijaitsee Tukholman läänissä ja Uplannin maakunnassa. Stocksund on nykyään yksi Danderydin kunnan kunnanosista. Sen asukkaat luetaan osaksi kuntarajat ylittävää Tukholman taajamaa.[lähde? ]
Stocksundin kauppala perustettiin vuonna 1910 ja liitettiin Djursholmin kaupunkiin vuonna 1967. Vuonna 1971 Djursholmin kaupunki ja Danderydin kauppala yhdistettiin nykyiseksi Danderydin kunnaksi. Stocksundin kauppalalla oli käytössään oma vaakuna.[lähde? ]
Stocksundin kauppalan vaakuna
Aiheesta muualla

Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Stocksund
Käännös suomeksi
Horsensin kunta

| Horsensin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Keski-Jyllannin alue
Keskustaajama:  Horsens
Hallinto:  
 – Pormestari:  Peter Sørensen
Pinta-ala:  
 – Kokonaispinta-ala:  519,4 km²
Väkiluku:  91 142
 – Väestötiheys:  175,5 as./km²
 
 www.horsenskommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Horsens on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 91 142 asukasta, ja sen pinta-ala oli 519,4 neliökilometriä. Kunnan keskustaajama on myös nimeltään Horsens.
1. tammikuuta 2007 Tanskan kuntauudistuksen yhteydessä aiempaan Horsensin kuntaan liittyi suurin osa Brædstrupin kunnasta ja Gedvedin kunta.
Tanskan korkein kohta, Yding Skovhøj, sijaitsee Horsensissa.
Aiheesta muualla

Wikimedia Commonsissa on kuvia tai muita tiedostoja aiheesta .
Horsensin kunnan kotisivut (Arkistoitu – Internet Archive) (tanskaksi)
Hiilen kiertokulku luonnossa (kappale)

Hiilen kiertokulku luonnossa – Kolets kretslopp i naturen on M. A. Nummisen levyttämä singlejulkaisu vuodelta 2010. Vuodelta 1954 olevan kappaleen aiheena on hiilen kiertokulku luonnossa. Sävellys on Toivo Kärjen ja sanoitus Reino Helismaan, ruotsinkieliset sanat ovat Nummisen. Sovituksen teki Antti Hyvärinen Kärjen jokseenkin luonnosmaisen nuotin pohjalta, levyn tuotti ja levytysorkesteria johti Ari Hakulinen . Levyn kansien sisäsivuilla kerrotaan ilmastonmuutoksesta ja kehotetaan kansalaisia vaihtamaan sähkösopimuksensa Ekoenergia-merkittyyn sähköön.  Levyn tuotolla tuetaan Suomen luonnonsuojeluliiton toimintaa.
Sokeritoppa (vuori)

Sokeritoppa
Sokeritoppa (port. Pão de Açúcar) on vuori Rio de Janeiron kaupungissa Brasiliassa. Se kohoaa 396 metriä merenpinnan yläpuolelle ja sijaitsee Guanabaranlahden suulla. Sen arvellaan saaneen nimensä sokeritoppaa muistuttavasta muodostaan. Nimitys otettiin käyttöön 1900-luvun alussa.
Sokeritoppavuori on Rio de Janeiron tunnetuimpia nähtävyyksiä. Sen huipulle pääsee köysirataa pitkin.  Ensimmäinen rata rakennettiin 1912, se uusittiin 1970-luvulla ja vaunut uusittiin 2008.
Sokeritoppa on yksi Rion monista graniittisista ja kvartsiittisista doomeista. Se on syntynyt vuosimiljoonien aikana rapautumisen ja eroosion seurauksena, kun kemiallinen rapautuminen murensi sen ympäriltä gneissikerrostumat, ja ilmaston muuttuminen kosteammaksi sai rapautuneen maan huuhtoutumaan pois.
Vuori on kaupungin huomattavimpia maamerkkejä yhdessä Corcovado-vuoren ja sen suuren Kristus-patsaan kanssa.
Aiheesta muualla

Kuvia tai muita tiedostoja aiheesta Sokeritoppa (vuori) Wikimedia Commonsissa
Hubert Opperman

Hubert Opperman
Hubert Ferdinand Opperman (29. toukokuuta 1904 Rochester, Victoria – 18. huhtikuuta 1996 Melbourne) oli australialainen maantiepyöräilijä, diplomaatti ja Liberaalisen puolueen poliitikko. Hän voitti muun muassa vuoden 1928 Bol d'Or -ajon ja vuoden 1931 Pariisi-Brest-Pariisin.
Opperman istui Australian parlamentissa vuosina 1949–1967. Hän toimi vuosina 1960–1963 liikennöinti- ja vuosina 1963–1966 maahanmuuttoministerinä. Politiikasta vetäydyttyään hän toimi vielä viiden vuoden ajan Australian suurlähettiläänä Maltaan.
Opperman kuoli 91 vuoden ikäisenä huhtikuussa 1996.
Hubert Ramsey

| Mitalit> Maa:   Yhdistynyt kuningaskunta.Miesten haavipallo. Olympialaiset  | Mitalit> Maa:   Yhdistynyt kuningaskunta.Miesten haavipallo. Olympialaiset  | Mitalit> Maa:   Yhdistynyt kuningaskunta.Miesten haavipallo. Olympialaiset  | Maa:   Yhdistynyt kuningaskunta> Miesten haavipallo. |
| --- | --- | --- | --- |
|  Hopeaa | Lontoo 1908 | haavipallo |  |
Hubert Walter Ramsey (3. lokakuuta 1874 Tottenham – 8. helmikuuta 1968 Battle) oli brittiläinen haavipalloilija ja olympiamitalisti. Hän kuului Ison-Britannian hopeaa saaneeseen joukkueeseen Lontoon kesäolympialaisissa 1908.
Giovanni Galli

| 0 | 1 | 2 |
| --- | --- | --- |

Henkilötiedot
Syntymäaika: 29. huhtikuuta 1958 (ikä 66)
Syntymäpaikka: Pisa, Italia
Pelipaikka: Maalivahti
Seurat
| Vuodet | Seura | O (M) |
| 1977–1986 1986–1990 1990–1993 1993–1994 1994–1995 1995–1996 | Fiorentina Milan Napoli Torino Parma Lucchese |  |
Maajoukkue
| 1982–1986 | Italia | 19 (0) |
Giovanni Galli (s. 29. huhtikuuta 1958 Pisa, Italia) on italialainen jalkapalloilija. Hän oli Milanin menestysjoukkueen ykkösmaalivahti 1980-luvun lopulla. Hän torjui seuralle muun muassa kaksi Euroopan cupin voittoa.
Ura

Galli edusti Milania Serie A:ssa vuosina 1986–1990. Hän voitti Euroopan cupien lisäksi muun muassa Italian-mestaruuden ja Intercontinental Cupin.
Galli edusti lisäksi Serie A:ssa Fiorentinaa, Napolia, Torinoa ja Parmaa sekä Serie B:ssä Lucchesea. Hän saavutti Parman riveissä UEFA Cupin voiton.
Italian maajoukkueessa Galli pelasi vuosina 1982–1986 19 ottelua. Hän edusti Italiaa MM-kilpailuissa vuosina 1982 ja 1986 sekä EM-kilpailuissa vuonna 1980. Galli voitti Italian riveissä maailmanmestaruuden vuonna 1982 pelaamatta minuuttiakaan. Vuonna 1986 hän oli Italian ykkösmaalivahti.
Saavutukset

Italian-mestaruus 1988
Italian supercup 1988, 1990
Euroopan cup 1989, 1990
UEFA Cup 1995
UEFA Super Cup 1989
Intercontinental Cup 1989
Maailmanmestaruus 1982
Muuta

Gallin poika Niccolò oli myös lupaava jalkapalloilija. Hän kuoli liikenneonnettomuudessa 17-vuotiaana vuonna 2001.
Galli oli keskustaoikeiston ehdokkaana Firenzen pormestariksi vuonna 2009. Hän hävisi Matteo Renzille toisella kierroksella.
Ilkka Yli-Tuomi

Ilkka Yli-Tuomi (s. 5. lokakuuta 1966) on entinen suomalainen pikajuoksija. Hän edusti uransa viimeisten vuosien ajan Oulun Pyrintöä ja hänen valmentajanaan toimi Pekka Söderlund. Kalevan kisoissa Yli-Tuomi voitti kaksi hopeaa ja pronssin 400 metrin juoksussa, minkä lisäksi hän oli voittamassa kaksi kultaa, hopeaa ja pronssia 4 × 100 metrin viestijuoksussa sekä kultaa ja kaksi hopeaa 4 x 400 metrin viestijuoksussa. Sisäratojen SM-kilpailuista hän voitti hopeaa 400 metrin juoksusta. Virallisissa kilpailuissa Yli-Tuomi ei ole esiintynyt vuoden 1994 jälkeen.
Gil Evans

Gil Evans ja Ryo Kawasaki vuonna 1982.
Gil Evans (13. toukokuuta 1912 – 20. maaliskuuta 1988) oli kanadalais-yhdysvaltalainen jazzmuusikko ja merkittävä yhdysvaltalaisen big band -jazzin kehittäjä sovittajan, säveltäjän, yhtyeenjohtajan ja pianistin roolissa. Hänen roolinsa cool jazzin, modaalisen jazzin, free jazzin and jazz-rockin kehityksessä oli myös merkittävä.
Levytyksiä

Gil Evans and Ten (1957)
New Bottles, Old Wine (1958) (Julian Cannonball Adderleyn kanssa)
Great Jazz Standards (1959)
Out of the Cool (1960)
Into the Hot (1961) (Cecil Taylorin ja John Carisin kanssa)
The Individualism of Gil Evans (1964)
Verve Jazz Masters 23: Gil Evans (1963–1964)
Guitar Forms (1965) (Kenny Burrellin kanssa)
Look To The Rainbow (1966) (Astrud Gilberton kanssa)
Svengali (1973)
Plays the Music of Jimi Hendrix (1975)
There Comes a Time (1975)
Little Wing (1978)
Live at the Public Theater Volume 1 & 2 (1980)
Live at Sweet Basil (1984–1986)
Farewell (1986)
Bud and Bird (1986)
Live at Umbria Jazz: Volume 1 & 2 (1987)
75th Birthday Concert (1987)
Paris Blues (1987) (duo Steve Lacyn kanssa)
Last Session (1987) (Stingin kanssa)
A Tribute to Gil (1988)
Aiheesta muualla

Maison du Jazz  — L. Cugny: Gil evansin lyhyt elämäkerta sekä kattava diskografia (ranskaksi ja englanniksi)
Viralliset sivustot
Ilkka Väänänen

Ilkka Väänänen
Ilkka Sakari Väänänen (1. heinäkuuta 1915 Jyväskylä – 20. joulukuuta 1987) oli suomalainen lääkäri.
Väänäsen vanhemmat olivat lehtori Oskar Gabriel Väänänen ja Helmi Elin Emilia Karpio (ent. Spets) ja puoliso vuodesta 1941 Anni-Tytti Tellervo Rantasalo. Hän tuli ylioppilaaksi Suomalaisesta normaalilyseosta 1933 ja valmistui lääketieteen lisensiaatiksi 1943. Lastentauteihin Väänänen erikoistui 1953 ja lääketieteen ja kirurgian tohtoriksi hän väitteli 1962. Väänänen toimi lääkäriksi valmistuttuaan useissa eri sairaaloissa ja organisaatioissa, muun muassa Lapin läänin lääninlääkärinä vuodesta 1946 vuoteen 1951. Vuonna 1953 hänestä tuli Lapin lastensairaalan ylilääkäri Rovaniemellä. Sodissa hän oli pataljoonan, rykmentin, kenttäsairaalan ja sotasairaalan sekä sotavammapoliklinikan lääkäri sekä Päämajan lääkintäosaston toimistoupseeri. Sotilasarvoltaan Väänänen oli lääkintäkapteeni (1942). Väänänen oli Helsingin Lastenlinnan ylilääkäri 1964–1973, johtava lääkäri 1969–1973, Helsingin yliopistollisen keskussairaalan hallintojohtaja 1973–1978 ja Mannerheimin lastensuojeluliiton vt. toiminnanjohtaja 1979–1983. Vuodesta 1968 hän oli Helsingin yliopiston sosiaalilääketieteen dosentti.
Hélder Rosário

| Henkilötiedot |
| --- | --- | --- | --- |
Koko nimi: Hélder Miguel do Rosário
Syntymäaika: 9. maaliskuuta 1980 (ikä 44)
Syntymäpaikka: Lissabon, Portugali
Pelipaikka: puolustaja
Pituus: 180 cm
Junioriseurat
1998–2000:  Sporting CP
Seurat
| Vuodet | Seura | O | (M) |
| 1999–2000 | →  Lourinhanense (laina) | 24 | (0) |
| 2000–2001 |  Sporting B | 34 | (2) |
| 2001–2002 |  Maia | 28 | (2) |
| 2002–2003 |  Farense | 19 | (1) |
| 2003–2004 |  Belenenses | 15 | (0) |
| 2004–2007 |  Boavista | 68 | (6) |
| 2007–2012 |  Málaga | 68 | (3) |
| 2012–2013 |  Ponferradina | 0 | (0) |
| Yhteensä | Yhteensä | 256 | (14) |
 Seurajoukkueuran tilastot kattavat vain kansalliset sarjat.
Hélder Miguel do Rosário (s. 9. maaliskuuta 1980 Lissabon, Portugali) on entinen portugalilainen jalkapalloilija. Hän pelasi keskuspuolustajana. Rosário omaa kapverdeläiset juuret.
Ura

Rosário pelasi ennen ammattilaisuransa alkua Lourinhanensessa ja Sporting Clube de Portugalin reservijoukkueessa. Vuodet 2001–2003 hän edusti Maiaa ja Farensea, jotka kumpainenkin pelasivat Portugalin toiseksi korkeimmalla sarjatasolla.
Kaudella 2003–2004 hän teki ensiesiitymisensä maan pääsarjassa pelatessaan Belenensesissä. Siirryttyään kauden jälkeen Boavistaan, hän kuului seuraavina kolmena kautena joukkueensa tärkeimpiin puolustuspään pelaajiin. Kolmen kauden aikana hän pelasi yhteensä 69 ottelua ja teki niissä kuusi maalia.
Vuonna 2007 hän siirtyi yhdessä maanmiestensä Eliseun ja Paulo Jorgen kanssa Málagaan. Joukkue pelasi kaudella 2007–2008 Espanjan toiseksi korkeimmalla sarjatasolla. Rosário pelasi kauden aikana lähes kaikissa otteluissa, jääden pois vain kolmesta ottelusta. Kauden päätteeksi Málaga nousi maan pääsarjaan kahden vuoden tauon jälkeen.
Ilkka Weijo

Ilkka Weijo (s. 1960 Tampere) on suomalainen entinen pääsarjatason koripallotuomari.
Weijo aloitti pääsarjatuomarina kaudella 1988–1989. Vuonna 1991 hän vihelsi ensimmäisen kansainvälisen ottelunsa. Vuosina 2002–2006 hänet valittiin neljästi vuoden erotuomariksi. Vuonna 2005 hänestä tuli eniten pääsarjaotteluita viheltänyt tuomari. Nykyisin kärkisijalle on noussut Pekka Saros.
Horses

| Horses Patti Smith |
| --- | --- | --- |

Valokuva: Robert Mapplethorpe.
Studioalbumin tiedot
 Äänitetty : tammikuussa 1975
 Julkaistu: marraskuussa 1975
 Formaatti: LP/CD/C-kasetti
 Tuottaja(t): John Cale
 Tyylilaji: rock, protopunk
 Kesto: 43.10
 Levy-yhtiö: Arista
muut julkaisut
|   | Horses 1975 | Radio Ethiopia 1976 |
Horses on yhdysvaltalaisen muusikon Patti Smithin vuonna 1975 julkaistu esikoisalbumi.
Levyn äänityksen aikoihin Smith oli monien 1960-luvun rockidolien suuri ihailija, kuten Jimi Hendrixin, The Rolling Stonesien Brian Jonesin ja Jim Morrisonin, samoin Motown- ja jazzsuosikkien, kuten Smokey Robinsonin ja John Coltranen. Levyn kaupallinen menestys oli vaatimaton, mutta sen vaikutus oli suuri. Smithiä on pidetty punkin uranuurtajana. "Horsesin pohjalta ei ole vaikea perustella, että Smith on punkin aloittaja", on All Music Guiden William Ruhlman todennut.
Horses valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Vuonna 2009 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. Heinäkuussa 2017 Yhdysvaltojen julkisen palvelun radioyhtiö NPR nimesi albumin kymmenen merkittävimmän naisen tekemän musiikkialbumin joukkoon.
Kappaleet

Gloria: In Excelsis Deo / Gloria (Van Morrison version) (Patti Smith, Van Morrison) – 5:57
Redondo Beach (Smith, Richard Sohl, Lenny Kaye) – 3:26
Birdland (Smith, Sohl, Kaye, Ivan Kral) – 9:15
Free Money (Smith, Kaye) – 3:52
Kimberly (Smith, Allen Lanier, Kral) – 4:27
Break It Up (Smith, Tom Verlaine) – 4:04
Land: Horses / Land of a Thousand Dances / La Mer (De) (Smith, Chris Kenner) – 9:25
Elegie (Smith, Lanier) – 2:57
"My Generation" (Live) (Pete Townshend) – 3:16
Arviot

Allmusic:
Robert Christgau: A
Héctor Thomas

| Mitalit | Mitalit | Mitalit |  |
| --- | --- | --- | --- |
|  Héctor Thomas |  Héctor Thomas |  Héctor Thomas |  |
Maa:   Venezuela
Miesten yleisurheilu
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Winnipeg 1967 | Kymmenottelu |  |
|  Pronssia | São Paulo 1963 | Kymmenottelu |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Cali 1963 | Pituushyppy |  |
|  Kultaa | Cali 1963 | Keihäänheitto |  |
|  Kultaa | Cali 1963 | Kymmenottelu |  |
|  Kultaa | Rio de Janeiro 1965 | Kymmenottelu |  |
|  Kultaa | Quito 1969 | Kymmenottelu |  |
|  Kultaa | Lima 1971 | Kymmenottelu |  |
|  Hopeaa | Rio de Janeiro 1965 | 100 m |  |
|  Hopeaa | Rio de Janeiro 1965 | Pituushyppy |  |
|  Pronssia | Lima 1961 | Kuulantyöntö |  |
Héctor Thomas Martínez (10. lokakuuta 1938 El Callao – 23. joulukuuta 2008 Caracas) oli venezuelalainen yleisurheilija, joka kilpaili moniotteluissa, keihäänheitossa, pituushypyssä, pikajuoksussa ja kuulantyönnössä. Hän voitti Pan-Amerikan kisoissa kaksi mitalia, joista molemmat kymmenottelusta. Thomas voitti Etelä-Amerikan-mestaruuskilpailussa yhteensä yhdeksän mitalia, joista kuusi oli kultaisia, kaksi hopeisia ja yksi pronssinen. Lisäksi hän voitti viisiottelun Keski-Amerikan ja Karibian kisoissa 1962 ja kymmenottelun Ibero-Amerikan kisoissa vuosina 1960 ja 1962. Thomas osallistui olympialaisiin kahdesti, vuosina 1960 ja 1964. Hän oli vuoden 1960 Rooman kisojen kymmenottelussa 20., mutta joutui keskeyttämään Tokion olympialaisissa 1964.
Thomas kuoli syöpään 70-vuotiaana joulukuussa 2008. Hänet valittiin Venezuelan urheilun kunniagalleriaan vuonna 1998.
Ennätykset

Kymmenottelu: 7221 (1967)
Ronald Dorsey

| Ronald Dorsey> Henkilötiedot |
| --- | --- |
Koko nimi:  Ronald Dorsey
Syntynyt: 2. marraskuuta 1983 (ikä 40) Detroit, Michigan, Yhdysvallat
Kansalaisuus:   Yhdysvallat
Koripalloilija
Pituus:  197 cm
Nyk. joukkue:   Melbourne Tigers
Sarja:  National Basketball League
Pelaajaura
Yliopistojoukkueet
2003–2005:   McNeese Staten yliopisto
Seurajoukkueet
2005–2006 2006–2007 2007–2009 2009–2010 2010–2011 2011–2012 2012 2012–:   Kauhajoen Karhu  KK Neptūnas  SPO Rouen Basket  Étendard de Brest  Cairns Taipans  Melbourne Tigers  Auckland Pirates  Melbourne Tigers
Ronald Dorsey (s. 2. marraskuuta 1983) on yhdysvaltalainen koripalloilija, joka edustaa Australian pääsarjassa pelaavaa Melbourne Tigersia. Dorsey on pituudeltaan 197 cm.
Pelaajaura

Dorsey aloitti ammattilaisuransa kaudella 2005–2006 I-divisioonassa pelanneesta Kauhajoen Karhusta. Hän oli 23,0 pisteen keskiarvolla sarjan kolmanneksi paras korintekijä. Lisäksi hän otti ottelua kohti 7,7 levypalloa ja antoi 1,5 koriinjohtanutta syöttöä. Dorseyn riistokeskiarvo 3,0 riitti sarjan riistotilaston voittoon. Karhu sijoittui I-divisioonassa kolmanneksi ja pääsi siten SM-karsintasarjaan. Karsintasarjassa Dorsey pelasi 19,8 pisteen, 6,0 levypallon, 3,5 syötön ja 2,3 riiston keskiarvoilla.
Kauden 2006–2007 Dorsey pelasi liettualaisessa KK Neptūnasissa Liettuan koripalloliigaa ja Baltian liigaa. Kaudeksi 2007–2008 hän siirtyi ranskalaiseen SPO Rouen Basketiin pelaamaan Ranskan pääsarjan alempaan divisioonaan (Pro B:hen). Dorsey pelasi myös kaudella 2008–2009 ylempään divisioonaan (Pro A:han) nousseessa Rouenin joukkueessa.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003–2004 | McNeese State | Yliopisto | 25 | 36,6 % | 20,0 % | 81,0 % | 1,1 | 2,1 | 3,2 | 0,7 | 1,3 | 1,0 | 0,3 | 4,4 | 109 |
| 2004–2005 | McNeese State | Yliopisto | 28 | 55,8 % | 37,5 % | 52,3 % | 1,1 | 2,2 | 3,3 | 0,9 | 1,5 | 0,9 | 0,6 | 8,5 | 237 |
| 2005–2006 | Karhu | I-divisioona | 26 | 63,7 % | 36,9 % | 74,8 % | 2,3 | 5,0 | 7,3 | 1,5 | 3,3 | 3,0 | 0,4 | 23,0 | 597 |
| 2006–2007 | KK Neptūnas | LKL | 16 | 56,6 % | 35,3 % | 66,7 % | 1,0 | 2,7 | 3,7 | 2,8 | 2,6 | 1,4 | 0,3 | 14,4 | 230 |
| 2007–2008 | Rouen | LNB Pro B | 33 | 51,2 % | 37,3 % | 72,0 % | 1,1 | 3,5 | 4,6 | 2,8 | 2,2 | 1,5 | 0,2 | 16,6 | 547 |
| 2008–2009 | Rouen | LNB Pro A | 30 | 51,3 % | 31,7 % | 54,8 % | 0,8 | 2,5 | 3,3 | 1,7 | 1,7 | 1,5 | 0,4 | 12,5 | 375 |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | KK Neptūnas | LKL | 7 | 55,0 % | 23,5 % | 75,9 % | 2,1 | 3,7 | 5,9 | 1,9 | 2,6 | 1,1 | 0,6 | 16,0 | 112 |
| 2007–2008 | Rouen | LNB Pro B | 2 | 57,1 % | 28,6 % | 100 % | 0,5 | 0,5 | 1,0 | 0,5 | 0,0 | 1,5 | 0,0 | 14,5 | 29 |
Tilastot > Kansainväliset sarjat

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | KK Neptūnas | BBL | 25 | 53,0 % | 35,4 % | 65,1 % | 1,9 | 3,4 | 5,2 | 2,3 | 2,8 | 1,8 | 0,2 | 14,6 | 366 |
| 1 kausi | YHTEENSÄ | BBL | 25 | 53,0 % | 35,4 % | 65,1 % | 1,9 | 3,4 | 5,2 | 2,3 | 2,8 | 1,8 | 0,2 | 14,6 | 366 |
O = ottelut, 2p% = kahden pisteen onnistumisprosentti, 3p% = kolmen pisteen onnistumisprosentti, 1p% = yhden pisteen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Smithsonian-instituutti

| Smithsonian-instituutti Smithsonian Institution  |
| --- | --- |

 Instituutin päärakennus eli "linna" Washingtonin keskustassa National Mall -keskuspuistossa
Tyyppi:  Instituutio, yleishyödyllinen yhteisö 
Sijainti:  Smithsonian Institution Building, Washington D.C.
Perustettu:  10. elokuuta 1846
Johtaja:  Lonnie Bunch 
Kotisivut:  si.edu 
Koordinaatit:  38°53′19″N, 77°1′34″W
   
Smithsonian-instituutti (Smithsonian Institution) on Yhdysvaltain valtion rahoittama koulutus- ja tutkimuslaitos, jolla on myös omia museoita ja eläintarha. Instituutin tutkimusaloja ovat luonnontieteiden lisäksi yleinen historia ja taidehistoria. Se on julkaissut vuodesta 1970 alkaen omaa, kuukausittain ilmestyvää tiedelehteä. Museoiden kokoelmissa on yli 142 miljoonaa esinettä. Useimmat laitokset toimivat Yhdysvaltain pääkaupungissa Washingtonissa.
Historia

Smithsonian-instituutti perustettiin brittiläisen tieteilijän James Smithsonin (1765–1829) testamenttilahjoituksella.
»..Amerikan Yhdysvalloille laitoksen perustamiseksi lisäämään ja levittämään ihmiskunnan tietämystä ("to the United States of America, to found at Washington, an establishment for the increase and diffusion of knowledge among men.") »
Esimerkkejä instituutin museoista ja laitoksista

Ilmailu- ja avaruusmuseo
Kansallinen muotokuvagalleria
Amerikkalaisen taiteen museo
Kansallinen luonnonhistorian museo
Yhdysvaltain historian museo
Kansallinen Amerikan intiaanien museo
Afroamerikkalaisen historian ja kulttuurin museo (suunnitteilla)
Kansallinen postimuseo
Tähtitieteellinen observatorio
Eläintarha
Cooper Hewitt -muotoilumuseo
Aiheesta muualla

Wikimedia Commonsissa on kuvia tai muita tiedostoja aiheesta .
Koko instituutin verkkosivut
Koulutuslaitoksen verkkosivut
Kartta museoista
James Smithson (1765–1829), suurlahjoittaja.
Sokeriruo’ot

| Sokeriruo'ot |
| --- | --- |
 Jalosokeriruoko (Saccharum officinarum)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Yksisirkkaiset Liliopsida
Kladi::  Commelinids
Lahko::  Poales
Heimo::  Heinäkasvit Poaceae
Alaheimo::  Panicoideae
Tribus::  Andropogoneae
Suku::  Sokeriruo'ot Saccharum  L.
Katso myös
   Sokeriruo’ot Wikispeciesissä   Sokeriruo’ot Commonsissa 
Infobox OKVirheellinen NIMI-arvo: 
Sokeriruo’ot (Saccharum) on heinäkasvisuku, johon kuuluu GrassBasen mukaan 36 lajia. Tunnetuin ja taloudellisesti tärkein laji on koko maailmassa lämpimillä alueilla viljelty sokeriruoko (Saccharum officinarum), joka on eniten viljelty sokerikasvi.
Lajeja

Saccharum alopecuroides
Saccharum barberi – intiansokeriruoko
Saccharum filifolium
Saccharum officinarum – jalosokeriruoko eli sokeriruoko
Saccharum ravennae
Saccharum robustum – papuansokeriruoko
Saccharum rufipilum
Saccharum sinense → Saccharum × sinense – kiinansokeriruoko
Saccharum spontaneum
Saccharum villosum
Aiheesta muualla

Finto, Kassu – Kasvien suomenkieliset nimet: Sokeriruo'ot (Saccharum)
Suomen Lajitietokeskus: Sokeriruo'ot – Saccharum
Integrated Taxonomic Information System (ITIS): Saccharum (englanniksi)
United States Department of Agriculture (USDA): Saccharum (englanniksi)
Flora of China: Saccharum (englanniksi)
Soppelan kansakoulu

Soppelan kansakoulun historiikki kertoo kylän vaiheista aina vuodesta 1771 vuoteen 2007. Kylä sijaitsee Kemijoen itärannalla, ja sen nimi juontaa juurensa sokkeloisesta ja soppirikkaasta sisäkkäisten lahtien, poukamien ja saariryhmien sommitelmasta. Koulun historiikissa mainitaan, että maailmansodan jälkeen 1920-luvulla Soppela koki ennennäkemättömän kehitysharppauksen, jolloin perustettiin muun muassa osuuskunta polttomoottoripuimakoneen hankkimista varten. Lisäksi kyläläiset hankkivat moottoriveneitä ja perustivat kansakoulun
Koulun historiikissa kuvataan myös koulun viimeisiä päiviä, kun lapset kirmailivat koulun pihalla ennen sen sulkemista. Soppelan koulun viimeisenä päivänä lapset saivat nauttia pizzasta, joka jäi heidän viimeiseksi kouluruoakseen ennen koulun sulkemista.